Μάτιτσα Σρπσκα

Η **Μάτιτσα Σρπσκα** (σερβικά κυριλλικά: *Матица српска*, σερβικά λατινικά: *Matica srpska*) αποτελεί το παλαιότερο επιστημονικό και πολιτισμικό ίδρυμα του σερβικού λαού. Ιδρύθηκε το 1826 στην Πέστη, ενώ, το 1864, η έδρα της μεταφέρθηκε στο Νόβι Σαντ, την πλέον σημαντική πόλη της περιοχής της Βοϊβοντίνας, η οποία, εκείνη την περίοδο, αποτελούσε τμήμα της Αυστριακής Αυτοκρατορίας. Σήμερα, βρίσκεται εντός της αυτόνομης επαρχίας της Βοϊβοντίνας, στη Σερβία. Λόγω της κληρονομικής, πολιτισμικής και αρχιτεκτονικής σημασίας του, το κτίριο εντός του οποίου στεγάζεται το ίδρυμα είναι καταγεγραμμένο εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 1166).

## Ονομασία
Ο όρος *μάτιτσα* προέρχεται από την σερβική λέξη *μάτι*, η οποία σημαίνει «μητέρα», ενώ η έκφραση «Μάτιτσα Σρπσκα» αναφέρεται στην ιδέα μίας *μητρικής οικίας όλων των Σέρβων*. Αντίστοιχα ιδρύματα υφίστανται και εντός άλλων σλαβικών χωρών, όπως η *Μάτιτσα Χρβάτσκα* στην Κροατία, η *Σλοβένσκα Μάτιτσα* στη Σλοβενία ή, ακόμη, η *Μάτιτσα Σλοβένσκα* στη Σλοβακία. Τα συγκεκριμένα ιδρύματα έχουν ως απώτερο σκοπό την διαφύλαξη και προώθηση του πολιτισμού και των επιστημών εντός των χωρών τους. Από την πλευρά της, η Μάτιτσα Σρπσκα ιδρύθηκε με απώτερο σκοπό την προάσπιση της εθνικής ταυτότητας του σερβικού λαού εντός της Αυστροουγγρικής Μοναρχίας.

## Ιστορία
[μικρογραφία|upright=0.7|''Πορτραίτο του [Σάβα Τεκέλιγια* από τον [[Γιόβαν Πόποβιτς (ζωγράφος)|Γιόβαν Πόποβιτς]], [[Πινακοθήκη της Μάτιτσα Σρπσκα]].]]

Η Μάτιτσα Σρπσκα ιδρύθηκε το [[1826]] στην [[Πέστη]], περίοδο κατά την οποία η συγκεκριμένη πόλη αποτελούσε τμήμα του [[Βασίλειο της Ουγγαρίας|Βασιλείου της Ουγγαρίας]], εντός της [[Αυστριακή Αυτοκρατορία|Αυστριακής Αυτοκρατορίας]]. Η ίδρυσή της συνέπεσε, χρονολογικά, με την περίοδο κατά την οποία η [[Πριγκιπάτο της Σερβίας|Σερβία]], από την πλευρά της, σταδιακά, αποκτούσε την ανεξαρτησία της, έπειτα από αριθμό αιώνων υπό [[Οθωμανική Σερβία|οθωμανική κυριαρχία]]. Δύο ήταν οι απώτεροι σκοποί της Μάτιτσα: η ένταξη του [[Σέρβοι|σερβικού λαού]] εντός των σύγχρονων ευρωπαϊκών ρευμάτων, καθώς και, παράλληλα, η διαφύλαξη της εθνικής ταυτότητάς του. Πρώτο επίτευγμα του συγκεκριμένου ιδρύματος ήταν η έκδοση του *Χρονικού της Μάτιτσα Σρπσκα* ([[σερβική γλώσσα|σερβικά]]: *Letopis Matice srpske*), επιθεώρηση η οποία κυκλοφόρησε, για πρώτη φορά, το [[1824]]. Στη συνέχεια, προχώρησε στην έκδοση αριθμού βιβλίων εκπαιδευτικού περιεχομένου και σκοπού, γνωστών ως *«Βιβλία για τον λαό»* ([[σερβική γλώσσα|σερβικά]]: *Књиге за народ* / *Knjige za narod*). Κατά τη διάρκεια της [[δεκαετία 1840|δεκαετίας του 1840]], οι συνθήκες, πλέον, ήσαν κατάλληλες για την πραγματοποίηση εργασιών επιστημονικής φύσεως, ενώ, παράλληλα, κατά τη διάρκεια της ίδιας περιόδου, ιδρύθηκε βιβλιοθήκη, η οποία περιελάμβανε συλλογή λογοτεχνικών έργων, καθώς και επιστημονικών έργων.

[[Αρχείο:Zgrada Platoneuma.jpg|μικρογραφία|αριστερά|Άποψη του κτιρίου του [[Πλάτονεουμ]], στο [[Νόβι Σαντ]], το οποίο φιλοξένησε την Μάτιτσα Σρπσκα.]]
Το [[1864]], η έδρα της Μάτιτσα Σρπσκα μεταφέρθηκε από το [[Τεκέλιγιανουμ]] της Πέστης στο [[Πλάτονεουμ]] του [[Νόβι Σαντ]]. Στη συνέχεια, το ίδρυμα κατέστη ως το σύμβολο της κοινωνίας των πολιτών, του πολιτισμού και της εκπαιδεύσεως, γεγονός το οποίο είχε ως συνέπεια το Νόβι Σαντ να λάβει το γίνει, επίσης, γνωστό ως «Σερβική Αθήνα», ενώ, παρά το γεγονός πως τα μέλη του ήσαν γνωστά ως λόγιοι και μορφωμένοι, ωστόσο, η ίδια η επιστημονική εταιρεία επιθυμούσε να παραμείνει ένα «λαϊκό ίδρυμα».

[[Αρχείο:Matica Srpska Charter.jpg|μικρογραφία|Ιδρυτική χάρτα της Μάτιτσα Σρπσκα.]]

Ιδρυτές της ήσαν ο λογοτέχνης [[Γιόβαν Χάτζιτς]], καθώς και αριθμός εύπορων επιχειρηματιών, όπως οι Τζόρτζε Στάνκοβιτς, Γιόσιφ Μίλοβουκ, Γιόβαν Ντεμέτροβιτς, Γκαβρίλο Μποζίτοβατς, Άντριγια Ροζμίροβιτς και Πέταρ Ράγιτς. Οι συγκεκριμένοι πρώτοι συνεισφέροντες κατοικούσαν εντός διαφορετικών περιοχών των εδαφών των Αψβούργων, όπως η [[Βιέννη]], η [[Τιμισοάρα]], το [[Ντουμπρόβνικ]] και η Πέστη, ενώ, παράλληλα, προέρχονταν από διαφορετικές κοινωνικές τάξεις. Μεταξύ των ευεργετών και μελών της Μάτιτσα Σρπσκα περιλαμβάνονταν, μεταξύ άλλων, ο [[Πριγκιπάτο της Σερβίας|Πρίγκιπας της Σερβίας]], [[Μίλος Α΄ Ομπρένοβιτς|Μίλος Ομπρένοβιτς]], καθώς και ο αδερφός του, [[Γιέβρεμ Ομπρένοβιτς|Γιέβρεμ]], ο αριστοκράτης [[Σάβα Τεκέλιγια|Σάβα Πόποβιτς Τεκέλιγια]], ο βαρόνος Γιόβαν Νίκολιτς της Ρούντνα, ο [[Οίκος των Πέτροβιτς-Νιέγκος|Πρίγιπας-Επίσκοπος του Μαυροβουνίου]], [[Πέταρ Β΄ Πέτροβιτς-Νιέγκος]], καθώς και μέλη της βασιλικής δυναστείας των [[Δυναστεία των Καρατζόρτζεβιτς|Καρατζόρτζεβιτς]], συγγραφείς, πολιτικοί και λόγιοι, όπως ο [[Μάικλ Ιντβόρσκι Πούπιν|Μιχαΐλο Πούπιν]]. Χάρη στους συγκεκριμένους ευεργέτες και χάρη στους χιλιάδες, λιγότερο εγνωσμένης αξίας, συνεισφέροντες, η Μάτιτσα κατέστη, εκείνη την περίοδο, ως το πλέον εύπορο ίδρυμα του Βασιλείου της Ουγγαρίας. Από την πλευρά της, η Μάτιτσα Σρπσκα αναδιένειμε τα χρηματικά ποσά που εισέπραττε προκειμένου να ευνοήσει την ανάπτυξη των επιστημών, καθώς και να υποστηρίξει οικονομικά σπουδαστές, προκειμένου, ως απώτερο σκοπό, να ανέλθει μία σερβική ανώτερη κοινωνική τάξη.

Εκ των βασικών σχεδίων του ιδρύματος υπήρξε η υποστήριξη της τυποποίησης της [[σερβική γλώσσα|σερβικής γλώσσας]]. Το [[1954]], πρωτοστάτησε, εκ νέου, για την υπογραφή του [[Σύμφωνο του Νόβι Σαντ|Συμφώνου του Νόβι Σαντ]], προϊόν διαβουλεύσεων μεταξύ Σέρβων και Κροατών φιλολόγων. Επρόκειτο για την υιοθέτηση μίας κοινής λεξικολογικής, γραμματικής και ορθογραφικής νόρμας για την γλώσσα, η οποία, εκείνη την περίοδο, ήταν γνωστή ως [[σερβοκροατική γλώσσα]]. Ωστόσο, έπειτα από την *Διακήρυξη περί της θέσεως και της ονομασίας της κροατικής γλώσσας* (1967), το συγκεκριμένο σχέδιο, αρχικώς εκπονημένο σε συνεργασία με την [[Μάτιτσα Χρβάτσκα]], τέθηκε υπό την αποκλειστική ευθύνη του σερβικού ινστιτούτου. Μεταξύ του [[1967]] και του [[1976]], εκδόθηκε εγκυκλοπαιδικό έργο υπό τον τίτλο *Λεξιλόγιο της σερβικής κοινής λογοτεχνικής γλώσσας*, το οποίο περιελάμβανε, συνολικά, έξι τόμους.

Με σημείο εκκίνησης το [[1992]], η λειτουργία του ιδρύματος ρυθμίζεται από νόμο γνωστό ως *Νόμο της Μάτιτσα Σρπσκα*.

=== Πρόεδροι ===
[[Αρχείο:Bista Jovana Hadžića.jpg|μικρογραφία|upright=0.6|Προτομή του [[Γιόβαν Χάτζιτς]]]]
[[Αρχείο:Bista Save Tekelije.jpg|μικρογραφία|upright=0.6|Προτομή του [[Σάβα Τεκέλιγια]]]]


<center>
<gallery mode=compact>
Αρχείο:Bista Platona Atanackovića.jpg|Προτομή του [[Πλάτον Ατανάτσκοβιτς]]
Αρχείο:Bista Vase Stajića.jpg|Προτομή του [[Βάσα Στάγιτς]]
</gallery>
</center>

== Αρχιτεκτονική ==
[[Αρχείο:Marija-trandafil.jpg|μικρογραφία|upright=0.6|Πορτραίτο της [[Μαρίγια Τράνταφιλ]], ευεργέτιδας της Μάτιτσα Σρπσκα.]]

Το σημερινό κτίριο της Μάτιτσα Σρπσκα βρίσκεται επί του αριθμού 1 της Οδού *Μάτιτσε Σρπσκε*. Ανεγέρθηκε το [[1912]], βάσει σχετικών αρχιτεκτονικών σχεδίων του [[Μόμτσιλο Ταπάβιτσα]], σύμφωνα με τον [[νεοκλασική αρχιτεκτονική|νεοκλασικό αρχιτεκτονικό ρυθμό]]. Η φιλάνθρωπος [[Μαρίγια Τράνταφιλ]] (1816-1883) κληροδότησε την περιουσία της στο ίδρυμα το [[1878]], ενώ, έως το [[1928]], το κτίριο στέγαζε το «Ορφανοτροφείο Μαρίγια Τράνταφιλ για τους Σέρβους ορφανούς του Νόβι Σαντ». Την ίδια εκείνη χρονιά, εγκαταστάθηκε εντός του κτιρίου η Μάτιτσα Σρπσκα.

[[Αρχείο:Улаз у Матицу српску.JPG|μικρογραφία|αριστερά|upright=0.5|Άποψη της εισόδου της Μάτιτσα Σρπσκα.]]
Το κτίριο αποτελείται από ένα ισόγειο, καθώς και έναν επιπλέον όροφο με δύο πτέρυγες οι οποίες έχουν θέα προς τις παρακείμενες οδούς. Η πλευρική πρόσοψή του επιστεγάζεται από έναν [[θόλος (αρχιτεκτονική)|θόλο]].

Οι προσόψεις είναι διακοσμημένες με νεοκλασικού αρχιτεκτονικού ρυθμού διακοσμητικά στοιχεία, τα οποία είναι ιδιαιτέρως παρόντα εντός της κεντρικής προσόψεως, της οποίας η κεντρική [[προεξοχή]] επιστεγάζεται από ένα [[αέτωμα]] τριγωνικού σχήματος. Κάτω από το συγκεκριμένου μεγάλου μεγέθους αέτωμα, η κύρια είσοδος του κτιρίου είναι πλαισιωμένη από δύο [[κίονας|κίονες]], εν μέρει ενταγμένους εντός του εξωτερικού τοίχου, οι οποίοι επιστεγάζονται από ένα μικρού μεγέθους ελαφρός στρογγυλοποιημένο αέτωμα το οποίο φέρει την επιγραφή «*Матица српска*». Στο επίπεδο του εδάφους και της στέγης, η πρόσοψη είναι βαμμένη με κίτρινο χρώμα, ενώ, στο ύψος του ορόφου, είναι διακοσμημένη με μπεζ χρώματος [[πλίνθος|πλίνθους]]. Η στέγη είναι επικαλυμμένη με πλάκες μπλε [[λαμαρίνα]]ς.

[[Αρχείο:Ћошак зграде.JPG|μικρογραφία|upright=0.6|Άποψη της γωνιακής προσόψεως του κτιρίου.]]
Το εσωτερικό του κτιρίου φιλοξενεί πορτραίτα των ιδρυτών της Μάτιτσα Σρπσκα, καθώς κι εκείνα άλλων σημαντικών προσώπων, σχετιζόμενων με το ίδρυμα, τα οποία φιλοτεχνήθηκαν από Σέρβους καλλιτέχνες.

Το κτίριο φιλοξενεί, επίσης, την [[Βιβλιοθήκη της Μάτιτσα Σρπσκα]].

Εμπρός του κτιρίου βρίσκεται σειρά έξι [[προτομή|προτομών]] προσώπων σχετιζόμενων με το ίδρυμα.

== Οργάνωση ==
Το επιστημονικό τμήμα της Μάτιτσα Σρπσκα είναι διαιρεμένο σε 7 τμήματα:
* το τμήμα κοινωνικών επιστημών,
* το τμήμα λογοτεχνίας και γλώσσας, ιδρυθέν το [[1864]],
* το τμήμα καλών τεχνών, ιδρυθέν το [[1963]],
* το τμήμα φυσικών επιστημών,
* το τμήμα καλλιτεχνικών τεχνών και μουσικής, ιδρυθέν το [[1991]],
* το τμήμα λεξικογραφίας,
* το τμήμα χειρογράφων.

== Δημοσιεύσεις ==
Η Μάτιτσα Σρπσκα εκδίδει επιθεώρηση υπό τον τίτλο *Letopis Matice srpske*, μεταφραζόμενο ως «*Χρονικό της Μάτιτσα Σρπσκα*». Η συγκεκριμένη επιθεώρηση, εκδοθείσα για πρώτη φορά το [[1824]] από τον [[Γκεόργκιγιε Μαγκαράσεβιτς]], αποτελεί την παλαιότερη στη [[Σερβία]]. Έκτοτε, κυκλοφορεί αδιαλείπτως, με μοναδική εξαίρεση την περίοδο μεταξύ [[1835]] και [[1835]], κατά την οποία η λειτουργία της Μάτιτσα Σρπσκα απαγορεύθηκε. Με σημείο εκκίνησης το [[1946]], εκδίδει, επίσης, περιοδικά, το *Glasnik Matice srpske* (μτφ. *Αγγελιοφόρος της Μάτιτσα Σρπσκα*).

== Βραβείο ποίησης Ζμάι ==

Το [[Βραβείο Ζμάι]] ([[σερβική γλώσσα|σερβικά]] [[σερβικό κυριλλικό αλφάβητο|κυριλλικά]]: *Змајева награда*, [[σερβική γλώσσα|σερβικά]] [[σερβικό λατινικό αλφάβητο|λατινικά]]: *Zmajeva nagrada*) είναι λογοτεχνικό βραβείο το οποίο θεσμοθετήθηκε από την Μάτιτσα Σρπσκα το [[1953]] προς τιμήν της συμπλήρωσης 120 ετών από την γέννηση του ποιητή [[Γιόβαν Γιοβάνοβιτς Ζμάι]]. Απονέμεται σε [[Σέρβοι|σερβόγλωσσο]] ποιητή, σε ετήσια βάση, στις 16 Φεβρουαρίου.

== Πινακοθήκη ==

[[Αρχείο:Галерија у Трг галерија 1 Нови Сад.JPG|μικρογραφία|Άποψη της [[Πινακοθήκη της Μάτιτσα Σρπσκα|Πινακοθήκης της Μάτιτσα Σρπσκα]], επί του αριθμού 1 της *Τργκ Γκαλέριγια*.]]

Σήμερα, η [[Πινακοθήκη της Μάτιτσα Σρπσκα]] βρίσκεται επί του αριθμού 1 της *Τργκ Γκαλέριγια*, στο [[Νόβι Σαντ]], εντός κτιρίου ανεγερθέντος το [[1926]]. Ιδρύθηκε το [[1847]] στην [[Πέστη]], κατόπιν σχετικής πρωτοβουλίας του [[Τέοντορ Πάβλοβιτς]], ο οποίος, εκείνη την περίοδο, διατελούσε γραμματέας του ιδρύματος. Αρχικώς, κύριο έκθεμα του μουσείου αποτελούσε η συλλογή οικογενειακών πορτραίτων του φιλάνθρωπου [[Σάβα Τεκέλιγια]], ο οποίος και είχε κληροδοτήσει την περιουσία του στη Μάτιτσα, το [[1840]], ενώ, παράλληλα, παρέμεινε πρόεδρός της έως τον θάνατό του, το [[1842]]. Πλέον, φιλοξενεί συλλογές οι οποίες, συνολικά, αριθμούν, περίπου,  έργα, αντιπροσωπευτικά της σερβικής ζωγραφικής της περιόδου μεταξύ του 18ου και του 20ού αιώνα, ενώ είναι κατανεμημένα σε τρία ξεχωριστά τμήματα.

Μεταξύ άλλων, περιλαμβάνονται έργα των [[Ντιμιτρίγιε Μπάτσεβιτς]], [[Στέφαν Τενέτσκι]], [[Νίκολα Νέσκοβιτς]], [[Τέοντορ Κράτσουν]], [[Άρσα Τεοντόροβιτς]], [[Τέοντορ Ίλιτς Τσέσλιαρ]], [[Γιόβαν Πόποβιτς (ζωγράφος)|Γιόβαν Πόποβιτς]], [[Νόβακ Ράντονιτς]], [[Πάβλε Σίμιτς]], [[Στέβαν Άλεξιτς]], [[Ούρος Πρέντιτς]], [[Κονσταντίν Ντανίλ]], [[Τζούρα Γιάκσιτς]], [[Πάγια Γιοβάνοβιτς]] και [[Μίλαν Κόνιοβιτς]].
<center>
<gallery mode=compact>
Αρχείο:Bogić Vučković, Arsa Teodorović.jpg|[[Άρσα Τεοντόροβιτς]], *Πορτραίτο του Μπόγκιτς Βούτσκοβιτς*, 1812
Αρχείο:The May Assembly 1848 in Sremski Karlovci.jpg|[[Πάβλε Σίμιτς]], *Η Συνέλευση του Μαΐου*, 1848/1849
Αρχείο:Novak Radonić.jpg|[[Νόβακ Ράντονιτς]], *Αυτοπορτραίτο*, 1857
Αρχείο:S Aleksic autoportret u kafani 1901.jpg|[[Στέβαν Άλεξιτς]], *Αυτοπορτραίτο εντός μίας καφάνα*, 1901
</gallery>
</center>

== Βιβλιοθήκη ==
[[Αρχείο:Зграда Матице српске у Новом Саду.jpg|μικρογραφία|Άποψη της νέας πτέρυγας της βιβλιοθήκης.]]

Η βιβλιοθήκη της Μάτιτσα Σρπσκα φιλοξενεί περισσότερα από  βιβλία, καθώς και άλλης μορφής έγγραφα.

Το τμήμα των παλαιών και σπανίων βιβλίων φιλοξενεί 671 χειρόγραφα, εκ των οποίων 487 είναι γραμμένα στα [[κυριλλικό αλφάβητο|κυριλλικά]]. Το παλαιότερο εξ'αυτών είναι το *Matičin apostol* (μτφ. *Ο Απόστολος της Μάτιτσα''), το οποίο συνεγράφη εντός περγαμηνής, κατά τη διάρκεια του 13ου αιώνα, γεγονός το οποίο την καθιστά ως το παλαιότερο έργο της συγκεκριμένης μορφής το οποίο έχει εκδοθεί στη σερβική γλώσσα και το οποίο έχει διασωθεί στο σύνολό του.

## Δείτε επίσης
* Πολιτισμός της Σερβίας
* Αρχιτεκτονική στο Νόβι Σαντ
* Πολιτισμικά μνημεία του Διαμερίσματος της Νότιας Μπάτσκα (Πόλη του Νόβι Σαντ)

## Παραπομπές


## Εξωτερικοί Σύνδεσμοι
* 
*  


Κατηγορία:Προστατευόμενα πολιτισμικά μνημεία στη Σερβία
Κατηγορία:Πολιτισμικά μνημεία στο Νόβι Σαντ
Σρπσκα, Ματιτσα
Κατηγορία:Σέρβοι της Βοϊβοντίνα
Κατηγορία:Ιστορία της Σερβίας υπό την Αυστροουγγαρία
Κατηγορία:Ρυθμιστές γλώσσας
Κατηγορία:Πολιτισμός της Βοϊβοντίνας
Κατηγορία:Πολιτισμός της Σερβίας
Κατηγορία:Ιστορία της Βουδαπέστης
Κατηγορία:Βιβλιοθήκες στη Σερβία
Κατηγορία:Εκδοτικοί οίκοι
Κατηγορία:Έρευνα